ร้านหอยทอดบนโลตัสคำเที่ยงที่มีรีวิวเขียนและดาวที่ให้ไม่น้อย ตั้งอยู่บนศูนย์อาหารของห้างชั้น 2 ร้านนี้ใกล้กับเครื่องเล่นเด็กเลย แปลกตรงที่ขายบนห้างแต่มีลูกค้าซื้อใส่กล่องแฮะ แล้วก็ลูกค้าเข้าร้านตลอดด้วย มีขายหลายอย่างทั้งหอยทอด ออส่วน ผัดไทย และขนมสุดโปรดผม "ขนมผักกาด" หอยก็มีทั้งนางรม และแมลงภู่ วันนี้ผมเลือกทานเป็นขนมผักกาด ปริมาณได้มาพอสมควร (ถั่วงอกนะ) 555 ผมซื้อร้านประจำแค่ 30 บาทได้เยอะกว่านี้มาก รสชาติไม่ค่อยเข้มข้น ใช้ซอสเดียวกับหอยทอด คือคล้ายๆ ซอสพริกรสเจือจาง ออกหวานๆ เปรี้ยวนิดๆ เผ็ดหน่อยๆ แต่ก็ทานเข้ากันดี แต่ปกติน้ำจิ้มที่เขาใช้ทานกับขนมชนิดนี้ไม่ใช่อย่างนี้นี่) ที่ชอบอีกอย่างคือร้านดูสะอาดครับ

     ปล.เป็นเพียงการแสดงความคิดเห็นส่วนบุคคลจากการทานในวันนี้และอ้างอิงกับร้านลักษณะเดียวกัน ถูกปากผม อาจจะไม่ถูกปากคุณ ชิมเอง จ่ายเอง บ่นเองจ้า (1,248)